Държавен вестник, бр. 43, 2002 г., стр. 27

Б Р О Й  43
Д Ъ Р Ж А В Е Н   В Е С Т Н И К
С Т Р .  27
Раздел IV
Условия и ред за прилагане на действащи под-
робни устройствени планове
Чл. 30. (1) Всички действащи подробни уст-
ройствени планове остават в сила до влизането
в сила на нов общ устройствен план на София и
Столичната община.
(2) При различия между предвижданията на
действащи подробни устройствени планове, от
една страна, и устройствените зони, правилата
и нормите по правилника—от друга, се прила-
гат предвижданията на действащите подробни
устройствени планове.
(3) Правилото по ал. 2 не се прилага при
временните ограничения, установени по реда
на чл. 34, при които се преустановява прила-
гането на действащите подробни устройстве-
ни планове.
(4) Когато предвиждания на действащ под-
робен устройствен план са по-неблагоприятни
за инвеститора, отколкото установените с пра-
вилника правила и нормативи и не може да се
приложи чл. 134, ал. 5 ЗУТ, въз основа на пис-
мено заявление на инвеститора, подадено до
общинската администрация, се допуска изме-
нение на действащия подробен устройствен план
при условията и по реда на ЗУТ.
Раздел V
Условия и ред за промяна на предназначение-
то на устройствените зони и обособени терени
Чл. 31. (1) Допуска се промяна на предназна-
чението на устройствените зони в градския ра-
йон по чертежа в мащаб 1:10 000, както следва:
1. от вилна устройствена зона в предимно
жилищна устройствена зона с преобладаващо
индивидуално застрояване;
2. от жилищна устройствена зона или уст-
ройствена зона за общественообслужващи дей-
ности в централна устройствена зона.
(2) За промяната по ал. 1 е необходимо да се
вземе решение от Столичния общински съвет
по мотивирано предложение на главния архи-
тект на София, което е съгласувано с Минис-
терството на регионалното развитие и благоус-
тройството.
(3) Решението по ал. 2 е основание за възла-
гане на подробен устройствен план със съот-
ветните правила и нормативи към него по сми-
съла на ЗУТ.
Чл. 32. (1) Допуска се промяна на предназ-
начението на устройствени зони, части от тях
или обособени терени в околоградския район
по чертежа в мащаб 1:25 000, както следва:
1. от вилна устройствена зона в жилищна
устройствена зона;
2. от зона за стопанска инициатива в индус-
триално-производствена или складово-произ-
водствена зона;
3. от земеделска зона с разрешено застроя-
ване във вилна зона.
(2) За промените по ал. 1 е необходимо да се
вземе решение от Столичния общински съвет по
мотивирано предложение на главния архитект на
София, което е съгласувано с Министерството на
регионалното развитие и благоустройството.
(3) Решението по ал. 2 е основание за възла-
гане изработването на подробен устройствен
план със съответните правила и нормативи към
него по смисъла на ЗУТ.
Чл. 33. (1) Предназначението на отделни
поземлени имоти може да се променя само при
условията и по реда на чл. 30, ал. 4.
(2) Извън случаите по ал. 1 предназначени-
ето на отделните поземлени имоти и правилата
и нормите за застрояването им не може да се
изменят за срока до влизането в сила на новия
общ устройствен план.
Раздел VI
Специфични изисквания и временни
ограничения
Чл. 34. (1) С цел да се запазят възможности-
те за потвърждаване и осъществяване на особе-
но важни предвиждания от предишни градоус-
тройствени планове, както и да се запазят осо-
бено важни резерви за стратегически, рискови
за устойчивото развитие и други нужди, тере-
ните на охранните полоси по чл. 5, ал. 3 и чл. 22,
ал. 3 се обявяват за резервни и за тях се налага
строителна забрана на основание чл. 198 ЗУТ
до изработването, одобряването и влизането в
сила на новия общ устройствен план.
(2) В резервните терени по ал. 1 не се допус-
кат временни строежи по реда на чл. 49 и след-
ващи от ЗУТ.
Чл. 35. В период до 5 години от влизането в
сила на подробния устройствен план временни
строежи могат да се разрешават по реда на
чл. 49, ал. 2, чл. 50 и следващи от ЗУТ в позем-
лени имоти, за които е установен нов начин или
характер на застрояване, при условие че за обек-
та са осигурени източници за водоснабдяване и
електрозахранване, както и необходимите ко-
муникационно-транспортни връзки.
Раздел VII
Режим на ползване и застрояване на поземлени
имоти, определени по общия и подробните уст-
ройствени планове за изграждане на обекти—
публична собственост на държавата и общината
Чл. 36. (1) Собствениците на поземлени имо-
ти, за които с общите и подробните устройствени
планове е предвидено изграждане на обекти—
публична собственост на държавата и общината,
имат право по изключение да изградят временни
строежи по чл. 49, ал. 1 и 3 и следващи от ЗУТ за
задоволяване на неотложни жилищни, професи-
онални, обслужващи и стопански нужди.
(2) Временните строежи се свързват към
съществуващите общи мрежи и съоръжения на
техническата инфраструктура с временни връз-
ки, които се изграждат от инвеститора.
Чл. 37. До реализирането на подробния ус-
тройствен план незастроени поземлени имо-
ти могат да се използват за временни открити
паркинги, пазари за сергийна търговия, детс-
ки и спортни площадки и други подобни от-
крити обекти.